কেব্রাদা দে উমাউয়াকা
কেব্রাদা দে উমাউয়াকা (স্পেনীয়: Quebrada de Humahuaca) আর্জেন্টিনায় অবস্থিত সঙ্কীর্ণ পার্বত্য উপত্যকাবিশেষ। আর্জেন্টিনার উত্তর-পশ্চিমাঞ্চলীয় প্রদেশ হুহুই প্রদেশে রাজধানী বুয়েনোস আইরেস থেকে ১৬৪৯ কিলোমিটার দূরত্বে এই উপত্যকাটির অবস্থান। উপত্যকাটির দৈর্ঘ্য ১৫৫ কিলোমিটার (৯৬ মাইল)। উত্তর-দক্ষিণ দিক বরাবর বিস্তৃত এ উপত্যকাটির পশ্চিম ও উত্তর দিকে আল্তিপ্লানো মালভূমি, পূর্বে নিম্ন-আন্দিয়ান পাহাড় এবং দক্ষিণে উষ্ণ উপত্যকা "বালেস তেম্পলাদোস" অবস্থিত।